b'\n_START_ARTICLE_\nGrant Balfour\n_START_SECTION_\nZgodnje \xc5\xbeivljenje\n_START_PARAGRAPH_\nSvoja \xc5\xa1olska leta je pre\xc5\xbeivel pri ustanovi Kings Langley Public School, nato pa je v mestu Kellyville, New South Wales obiskoval srednjo \xc5\xa1olo William Clarke College.\n_START_SECTION_\nMinnesota Twins\n_START_PARAGRAPH_\nZ ekipo iz Minnesote je v ligi MLB prvi\xc4\x8d nastopil leta 2001, pri njej pa je ostal vse do leta 2004.\n_START_SECTION_\nCincinnati Reds\n_START_PARAGRAPH_\nPo tem, ko je leto 2005 zaradi po\xc5\xa1kodbe izpustil, je sezono 2006 pre\xc5\xbeivel kot \xc4\x8dlan ekipe iz Cincinnatija.\n_START_SECTION_\nMilwaukee Brewers\n_START_PARAGRAPH_\nPo troletni odsotnosti se je v ligo MLB Balfour v dresu ekipe iz Milwaukeeja vrnil 18. julija 2007, v 8. menjavi izena\xc4\x8dene tekme z ekipo Arizona Diamondbacks. Prvega odbijalca, s katerim se je soo\xc4\x8dil, je z udarci izlo\xc4\x8dil, nato pa je z dvema izlo\xc4\x8ditvama potreboval le \xc5\xa1e eno za zaklju\xc4\x8ditev menjave. Nato je z metom zadel odbijalca in dovolil \xc5\xa1e prosti prehod. Naslednji odbijalec je bil Mark Reynolds, ki je nato odbil doma\xc4\x8di tek in ekipo iz Arizone popeljal v vodstvo z izidom 5:2. Balfour je tekmo zaklju\xc4\x8dil, a jo je njegova ekipa izgubila.\n_START_SECTION_\nTampa Bay Rays\n_START_PARAGRAPH_\n\xc4\x8cez devet dni je bil Balfour nato pogojno odpu\xc5\xa1\xc4\x8den, \xc5\xa1e istega dne pa nato udele\xc5\xbeen v menjavi, v kateri je pri\xc5\xa1el v Tampa Bay, v Cincinnati pa se je v zameno odpravil Seth McClung. Sezono je Balfour kon\xc4\x8dal kot \xc4\x8dlan razbremenilskega kadra ekipa in po njej sklenil enoletno pogodbo._NEWLINE_V spomladansko uigravanje leta 2008 je Balfour vstopil z majhno verjetnostjo, da se uvrsti na seznam 25-ih mo\xc5\xbe ekipe. Navkljub dobrim predstavam na uigravanju je bil tik pred za\xc4\x8detkom sezone ponovno pogojno odpu\xc5\xa1\xc4\x8den. Po tem, ko ga nih\xc4\x8de ni terjal, je 3. aprila 2008 sprejel ponudbo ekipe iz Tampe, da ga po\xc5\xa1lje v ni\xc5\xbeje podru\xc5\xbenice ekipe, natan\xc4\x8dneje na stopnjo Triple-A v Durham._NEWLINE_29. maja 2008 je bil ponovno vpoklican v ligo MLB in \xc4\x8dez dva dni ubranil tekmo proti ekipi Chicago White Sox za kon\xc4\x8dno zmago ekipe iz Tampe z 2:0. V seriji, v kateri je ekipa iz Tampe doma pometla z ekipo Chicago Cubs, je Balfour zabele\xc5\xbeil dve zmagi: prvo 16. junija po 1,1 brezhibne menjave za kon\xc4\x8dni izid 3:2 in nato dva dni kasneje, ko je v 1,2 menjave dovolil 1 tek in zbral 3 izlo\xc4\x8ditve z udarci za kon\xc4\x8dni izid 8:3._NEWLINE_V letu 2008 je Balfour dovoljeval 1,54 teka, zbral 6 zmag in 2 poraza, v 5 prilo\xc5\xbenostih ubranil 4 tekme in v 58,1 menjave z udarci izlo\xc4\x8dil 82 odbijalcev._NEWLINE_Leta 2009 se je odlo\xc4\x8dil, da bo izpustil Svetovno baseballsko klasiko, saj ga je klub prosil, da naj, dokler ima z njim \xc5\xa1e veljavno pogodbo, ne igra z avstralsko reprezentanco.  Z ekipo je imel manj uspe\xc5\xa1no sezono, ki je s 84-imi zmagami kon\xc4\x8dala 19 tekem za vodilno ekipo New York Yankees. Kljub precej ve\xc4\x8djem \xc5\xa1tevilu menjav in nastopov je Balfour kon\xc4\x8dal s petimi zmagami, \xc5\xa1tirimi porazi, \xc5\xa1tirimi ubranjenimi tekmami in 69 izlo\xc4\x8ditvami z udarci (13 manj kot prej\xc5\xa1nje leto). Dovoljeval je 4,81 teka._NEWLINE_Decembra 2009 je z ekipo iz Tampe sklenil enoletno pogodbo, ki mu je prinesla 2,05 milijona ameri\xc5\xa1kih dolarjev.\n_START_SECTION_\nOakland Athletics\n_START_PARAGRAPH_\n18. januarja 2012 je Balfour sklenil dvoletno pogodbo z ekipo Oakland Athletics. 20. marca 2012 je bil imenovan za zaklju\xc4\x8devalca ekipe. Za vlogo se je sicer potegoval tudi Brian Fuentes.\n_START_SECTION_\nOsebnost\n_START_PARAGRAPH_\nBalfour je dobro znan po tem, da med igro kri\xc4\x8di nase in da z namenom, da bi se spodbudil, uporablja kletvice. 2. oktobra 2008 je bil med 1. tekmo Okro\xc5\xbene serije Ameri\xc5\xa1ke lige proti ekipi Chicago White Sox bil vpleten v izmenjavi besed z bli\xc5\xbenjim zaustavljalcem nasprotnika, Orlandom Cabrero. Z dvema izlo\xc4\x8ditvama v menjavi in polnimi bazami je s prvim metom Balfour zgre\xc5\xa1il odbijalski kro\xc5\xbenik. Cabrera je nato nekoliko pobrcal zemljo pred odbijal\xc4\x8devim prostorom v pribli\xc5\xbeni smeri metal\xc4\x8devega gri\xc4\x8dka in naj bi nato, tako Balfour, dejal, da "naj \xc5\xbeogo vr\xc5\xbee v odbijalski kro\xc5\xbenik". Ne seznanjen z Balfourjevim obna\xc5\xa1anjem med igro, je Cabrera menil, da je bil on tisti, ki je bil na nasprotni strani neprimernih vzklikov. Odbijalski nastop se je kon\xc4\x8dal tako, da je bil Cabrera izlo\xc4\x8den z udarci, po njem pa se je Balfour med hojo nazaj na igralsko klop precej drl na Cabrero. Kasneje je dejal, da mu je rekel, da "naj se usede", in da je mogo\xc4\x8de "dodal \xc5\xa1e kak\xc5\xa1no besedo ali dve". Zadeva se je zaklju\xc4\x8dila tako, da sta se igralca pogovorila in pri\xc5\xa1la do zaklju\xc4\x8dka, da je pri\xc5\xa1lo do nesporazuma. Po dogodku tovrstnih afer ve\xc4\x8d ni bilo, Balfour pa je izvlekel zadnjo izlo\xc4\x8ditev serije.'